钦定古今图书集成/明伦汇编/氏族典/第137卷 > 《四川总志》 > 文及甫
## 钦定古今图书集成/明伦汇编/氏族典/第137卷 > 《四川总志》 > 文及甫

按《宋史文彦博传》：“彦博第六子及甫，初以大理评事
直史馆，与邢恕相善。元祐初，为吏部员外郎，以直龙
图阁知同州，彦博平章军国，及甫由右司员外郎引
嫌，改卫尉、光禄少卿。彦博再致仕，及甫知河阳，召为
太仆卿，权工部侍郎，罢为集贤殿修撰，提举明道宫。
蔡渭、邢恕持及甫私书，造梁焘、刘挚之谤，逮诣诏狱。”
及甫有憾于元祐，从而实之，亦坐夺职。未几，复之卒。